Ειρήνη Ευλογία Παλαιολογίνα

Η Ειρήνη Παλαιολογίνα ήταν Βυζαντινή πριγκίπισσα, κόρη του Ανδρόνικου και της Ειρήνης Κομνηνής και αδελφή του αυτοκράτορα Μιχαήλ Η´.

Οι πηγές αναφέρουν ότι είχε αδυναμία και πρόσεχε τον μικρότερο αδελφό της Μιχαήλ και όταν αυτός έγινε αυτοκράτορας του ασκούσε επιρροή. Μάλιστα όταν ήταν μωρό του τραγουδούσε για να κοιμηθεί μια ιστορία για την ανάκτηση της Κωνσταντινούπολης. Ήταν αυτή που ανακοίνωσε στον Μιχαήλ την ανάκτηση της Κωνσταντινούπολης, αφού αυτός αγνοούσε ακόμη το γεγονός. 

Όταν απεβίωσε ο σύζυγος της έγινε μοναχή με το όνομα Ευλογία.

Ήταν κατά της ένωσης των Εκκλησιών και ήλθε σε ρήξη με τον αδελφό της Μιχαήλ Η΄, ο οποίος και την εξόρισε στην Νικομήδεια. Αναφέρεται ότι ασκούσε επιρροή και στον νέο Αυτοκράτορα, γιο του Μιχαήλ Η΄ και ανιψιό της Ανδρόνικο Β΄.

Οικογένεια
Παντρεύτηκε τον Ιωάννη Καντακουζηνό πιγκέρνη, δούκα των Θρακησίων και απέκτησαν:
 Θεοδώρα π. 1240-1300, παντρεύτηκε πρώτα τον Γεώργιο Μουζάλωνα επίτροπο του Ιωάννη Δ΄ στη Νίκαια, και μετά τον Ιωάννη Ραούλ στρατιωτικό.
 Μαρία β' ήμισυ 13ου αι., παντρεύτηκε πρώτα τον Αλέξιο Φιλή στρατηγό, μετά τον Κωνσταντίνο Α΄ Τιχ της Βουλγαρίας και έπειτα τον Ιβάιλο της Βουλγαρίας.
 Άννα απεβ. 1313, παντρεύτηκε τον Νικηφόρο Α΄ δεσπότη της Ηπείρου.
 Ευγενία.

Παραπομπές 

Ειρηνη}
Βυζαντινοί του 13ου αιώνα
Οικογένεια Καντακουζηνών